**Referat fra møde d 02-03-2023.**

Deltager: Vivi, Heidi, Steen, Randi, Gert, Michelle, Nounou og Simon.

Ikke deltagende: Dorit og Pia

Referat fra sidste møde, gennemgang godkendt.

Generalforsamling. Gennemgang af referat godkendt. Vi synes vi havde en god aften, med et stort fremmøde både til generalforsamling og vores fælles spisning.

Velkommen til Dorit, det var nemt da hun havde meldt afbud.. 😉

**Konstituering**

**Formand: Michelle Christensen Bokkers.**

**Næstformand: Steen Christensen**

**Bestyrelsesmedlemmer, Gert Tylak, Pia Ellegaard, Vivi Carstensen.**

**Suppleanter: Dorit Hansen og Randi Knudsen.**

**Kasser: Heidi Gabelgaard Christensen.**

**Revisor: Maria Kunø og Steen Bitsch.**

**Lejekontrakt 2023.**

Der blev spurgt til banen om onsdagen, når der også er springning. Må de også gå ud at ride, eller skal de være inde. Ja det må de gerne, vi mener sagtens at banen kan deles op så alle kan være der. Det er dog op til elevundervisernes ansvar, at gå ind hvis de ikke mener det er ansvarligt.

Ukrudt. 50/50 vi deles om opgaverne. Ved arbejdsdag tager vi en stor del, og hvis der skal bruges hjælp til at slå græs, må Simon og Nounou slå på tråden. Vi snakker også om at tage en ekstra arbejdsdag eller to det kan være bare et par timer.

Leje af rytterstuen, der står den må bruges til ridestævner og ridelejr. Ved andet skal ejer spørges.

Michelle vil gerne vide om det så gælder når pigerne har junioraften, andre aktiviteter rideskolen har og om det vil koste ekstra for klubben. Nej det vil forsætte som hidtil, rideklubben kan stadig bruge rytterstuen, men ejerne vil bare gerne kunne have lov til at sige nej tak, hvis det skulle være noget de ikke mener er forsvarligt, fx et arrangement som kan gøre ridehestene bange.

Vores Lejekontrakt for 2023 blev godkendt og underskrevet.

**Elevheste**

Parter, Gert og Randi er godt på vej.

Vi skal være meget omhyggelige med at få hest og part til at passe sammen, vi vil gerne tilgodese alle parterne og ventelisten, men nogle gange kan vi ikke tilbyde en part af samme grund.

Enkelte heste skal have en part, der kan ride dem bedre, til at gå som en virkelig god elevhest, og enkelte parter, vil måske skulle have undervisning heri af klubben. I sidste ende vil det være win-win begge veje.

Aura er stadig godt på vej, hun har haft et par forskellige rytter på ryggen. Været lidt med til elevundervisning, vi arbejder på at finde en part.

Beauty er halt, vi ser tiden an og holder øje. Parten har fået besked på at de gerne trække med hende og hygge.

Mille er stadig under opbygning, så hun er ikke klar før vi kommer efter påske.

Femme, har vi valgt skal gå retur til sælger, da hun har problemer vi ikke var oplyste om.

**Hjemmeside og lidt andet.**

Opdatering af elevhestene på hjemmesiden. Pia og juniorudvalget står for billeder og tekst, til hjemmesiden. Steen får snakket med Pia.

Opdatering af vores undervisere, på hjemmesiden. Steen får fat i Annemarie.

Stævne i maj, der mangler stadig lidt, Michelle tager fat i Laila, så vi får styr på proportioner.

Vores nye fine skilte skal hænges op, det vil Steen få fikset.

**Undervisning**

Efter eleverne er rykket ind i hal 2, er der kommet en forespørgsel fra nogle forældre, de synes pladsen er for lille indimellem. Nogen står stille mens de andre traver og det er de lidt utilfreds med. Vi sidder og snakker om hvordan vi kan få det hen. Kan holdene måske laves mindre, og xtra hold oprettes.

Der er både et økonomisk aspekt heri, samt elevhestene har et max antal timer pr. dag de kan gå, men vi vil arbejde videre, hvordan vi kan imødekomme forespørgslen. Det er gerne en udfordring vi har i vinterperioden, hvor vi ikke kan bruge udendørsbanerne.

**Økonomi**

Der kommer penge ind fra nets endelig, vores aftale med dem kører med en 30 dages udbetaling fra medlemmernes indbetaling. Det håber vi at kunne ændre til standard 3 dage, når vores regnskab for 2022 foreligger godkendt.

Der kommer en husleje der skal betales nu her.

Dog mangler vi også penge fra kommunen, i forbindelse med den nye bestyrelses overtagelse, har kommunen endnu ikke oprettet adgang til portalen , hvor vi skal søge tilskud.

Steen arbejder ihærdigt herpå, kommunen ”skylder” os i omegnen af 60.000 i tilskud for første kvartal.

Alle regninger for skilte er sendt ud, vi har ikke fået dem ind endnu, men de er også kun lige sendt ud. Regnskabet for 2022 har Heidi er næsten færdig, hun vil få fat i vores revisor igen så vi kan få det godkendt på vores xtra ordinære GF.

Dato til indkaldelse til ekstra ordinær generalforsamling – Mandag d 27-3-2023 kl. 19.00.

Dagsorden vil være godkendelse af regnskabet 2022, samt en vedtægtsændring/tilføjelse som skal sikre at kassereren fremover har regnskabet klar til godkendelse senest 1 februar, så vi ikke kommer i samme situation igen.

**Evt.**

Voksen Holdet starter på tirsdag 19.30, Michelle kan ikke men Matilde vil gerne og derefter overtager Michelle.

Ang. forespørgsel om, at der skal være forældre/voksne både i stalden og under ridning. Ja det skal der, pigerne og deres forældre må lave en plan eller samkørsel for at få det til at fungere.

Sikkerheden ved at gå til hest, betyder meget for både klubben og ejerne af stedet, så her har vi allerede strammet reglerne op, og der vil selvfølgelig være en indkøringstid, hvor vi skal minde hinanden herom.

I forbindelse hermed vil klubben fremover tilbyde kurser, en ide vil være et Falck kursus så alle er opdateret omkring hvad der sker hvis uheldet er ude. Michelle kigger på hvad der kan lade sig gøre.

Her kommer ryttermærke kurserne også ind, da de lærer børnene hvordan og hvorledes de skal forholde sig i diverse situationer.

Næste møde er den 13. april i rytterstuen.